สวัสดีค่ะ คือหนูมีน้ำมูกสีเหลืองเขียวข้นเหนียว เวลาสั่งออกมาจะเป็นก้อนแบบใหญ่และเล็กๆเหมือนเสลดที่อยู่ในคอตอนนี้น้ำมูกไม่ค่อยเยอะแล้วนะคะแต่ยังหายใจไม่ค่อยสะดวกค่ะ ปวดหัวมากๆปวดแบบจี้ดๆ ไม่มีไข้ไม่มีไอไม่เจ็บคอ เป็นมา8วันแล้วค่ะ ปกติเป็นภูมิแพ้และหอบ(รักษากับที่คลินิกเป็นอาจารย์ที่รามา) แบบนี้หนูจะเป็นอะไรค่ะ ควรไปหาไหมค่ะ
สวัสดีคะ การติดเชื้อทางเดินหายใจจะคิดถึงเป็นอันดับแรกค่ะ เนื่องจากช่วงนี้มีการระบาดของไข้หวัดใหญ่ค่ะ ซึ่งคนไข้อาจจะมาด้วยเรื่อง ไข้สูง มีน้ำมูกใส หรือ ข้น และมีอาการไอร่วมด้วยได้ค่ะ ปวดตามตัว อ่อนเพลียมาค่ะแต่ในกรณีของคงต้องนึกถึงเรื่องของไซนัสอักเสบร่วมด้วยค่ะ เนื่องจากมีน้ำมูกข้น ซึ่งอาจจะมีอาการอย่างอื่นเช่น ลมหายใจมีกลิ่นเหม็น หรือมีอาการปวดศีรษะ รู้สึกแน่นจมูก หรือ ปวดที่แก้ม หรือ หน้าผากได้ค่ะ ดังนั้นตอนนี้อาจจะต้องไปพบแพทย์ หู คอ จมูก เพื่อตรวจเพิ่มเติมค่ะช่วงนี้อาจจะให้พยายามล้างจมูกด้วยน้ำเกลือ และยาแก้ปวดก่อนได้ค่ะ